[{"text_idx": "#000000", "text": "La au\u0306toritatoj akuzas la 25-jaran matematikiston pri disvastigo de \"alvokoj al terorismo\". Li estis arestita interalie por malhelpi ke li veturu al Italio, kie li planis c\u0302eesti esperantistan renkontig\u0302on."}, {"text_idx": "#000002", "text": "Li tamen ne povis veturi, c\u0302ar li estis kaptita de la polico la 6-an de aprilo pro suspekto pri alvokoj al publika malordo lige kun nepermesita manifestacio, kiu okazis en la centro de Moskvo la 2-an de aprilo."}, {"text_idx": "#000003", "text": "Lau\u0306 akuzo li sub la kas\u0302nomo \"Ajrat Bas\u0302irov\" en la reto instigis manifestaciantojn porti al la Rug\u0302a Placo \"c\u0302ifonojn, botelojn, benzinon, terebinton kaj s\u0302au\u0306mplaston\"."}, {"text_idx": "#000004", "text": "Dmitrij Bogatov, kiu laboras kiel instruisto de matematiko c\u0302e Moskva Universitato de Financo kaj Juro, komplete neas sian kulpon. Lau\u0306 liaj advokatoj la alvokoj sub la nomo de \"Ajrat Bas\u0302irov\" estis publikigitaj el pluraj IP-adresoj, el kiuj nur unu estas tiu de la log\u0302ejo de la akuzato. Aldone la publikigoj sub tiu nomo dau\u0306ris ankau\u0306 post la aresto de Dmitrij Bogatov."}, {"text_idx": "#000005", "text": "Lau\u0306 la advokatoj de Bogatov, li same kiel \"Ajrat Bas\u0302irov\" estas uzanto de la sistemo Tor, kiu permesas anoniman aliron al la reto. Bogatov s\u0302ajne havis en sia hejma servilo elirnodon de Tor, tra kiu la anonimulo \"Ajrat Bas\u0302irov\" dufoje aliris la reton por skribi siajn alvokojn."}, {"text_idx": "#000007", "text": "La jug\u0302isto unue rifuzis malliberigi la akuzaton, c\u0302ar la imputata krimo ne estis sufic\u0302e serioza. Tiam la esplorkomitato aldonis novajn, pli seriozajn akuzojn pri \"alvokoj al realigo de terorisma agado au\u0306 pravigo de terorismo pere de interreto\" kaj \"preparoj por organizado de publika malordo\"."}, {"text_idx": "#000009", "text": "Bogatov deklaris sin preta fordoni la pasporton kaj resti en Moskvo je la dispono de la esplorado. Krome liaj advokatoj prezentis pruvojn pri tio, ke li ne estis en sia log\u0302ejo, kiam unu el la asertite kontrau\u0306leg\u0302aj alvokoj estis publikigita. Tamen la kortumo decidis malliberigi lin g\u0302is la 8-a de junio dum la krimesplorado dau\u0306ros. Pluraj komputiloj de Bogatov estis konfiskitaj."}, {"text_idx": "#000018", "text": "Buller reiras al sia politika kariero"}, {"text_idx": "#000035", "text": "Terorismo ege utilas al policoj kaj s\u0302tatoj tutmonde. Same en Usono kaj Hispanio senkulpuloj estas akuzitaj pri tiaj aferoj. C\u0302efe se temas pri ne-s\u0302afoj."}, {"text_idx": "#000036", "text": "\u201dAlvokoj al publika malordo lige kun nepermesita manifestacio\u201d ne estas bona afero.\nKaj en lia ttt-ejo li skribas: \u201dWhat else do I support?... Anarchy and human rights. Probably, my anarchist stance is not steady enough, but I do oppose every compromise in favor of \u201cinterests of state\u201d or \u201cstate security\u201d."}, {"text_idx": "#000041", "text": "Se \" Putin'isto\" estas homo, kiu voc\u0302donis (-os) pro V.Putin \u2013 jes, mi tiaas \ud83d\ude09\nOkaze \"anarkiisto, kaj do?\" : tio estas aldona argumento pro la \"suspekto pri alvokoj al publika malordo \" . Miaopinie revoluciistoj, alvokantaj al publika malordo, devas trovig\u0302i en malliberejo (la stranga opinio, c\u0302u?). C\u0302iuokaze li havas advokaton, estos konkura jug\u0302proceso..."}, {"text_idx": "#000053", "text": "Ni ne nur babilachas en E-to , sed serioze diskutas pri aresto de Esperantisto ."}, {"text_idx": "#000055", "text": "Por sancerba homo estas evidente, ke la proceso estas \"kudrita per blanka fadeno\"! T.n. \"alvokoj\" aperis en tre specifa retejo por komputilistoj \u2013 sysadmin.ru. Dima estis iom naiva kaj malsingarda. Kaj cxar 'sistemo' devas montri, ke gxi 'laboras', oni eluzis lin.\n3 miaj amikoj-komputistoj trafis en t.n. \"batalon kontrau misuzo de autoraj rajtoj en programaro\" \u2014 skemo de 'kapto' estas primitiva: oni telefonas kaj proponas instaligi al komputilo senlicencajn programojn kaj poste anoncas: \"Kontrola acxeto!\" kaj minaco de 5 jara malliberigo. Kaj se homo estas naiva, malbonsxanca au avida \u2014 li trafas al \"aranea reto\"."}, {"text_idx": "#000061", "text": "Juna kuiristo en Bakuo transformis sian apartamenton en restoracionVenkado de ekzistadismaj krizoj per muziko: Karolina Cicha de PollandoMeksika kolektivo kiu piratas librojn por kundividi kulturon alfrontas blokadojn"}]